เนื่องจากไปเดินตลาดนัดตอนเย็นบริเวณหน้าพันธ์ทิพย์บ่อย มาทุกครั้งจะเห็นร้านนี้คนเต็มตลอดเลย

เป็นร้านอาหารริมฟุตบาท ตั้งโต๊ะ เก่าอี้พลาสติก เป็นอาหารอีสาน น่าจะอีสานแท้เลยทีเดียว มีหม้อจิ้มจุ่มด้วย

ไม่ดีตรงที่ใกล้ๆร้าน มักมาคนมานั่งสูบบุหรี่ และคนจอแจ พนักงานก็ดูแลเรายากเพราะติดคนที่เดินผ่าน

ที่สั่งก็มี
ปลาเผา มากับน้ำจิ้ม เผ็ดๆเปรี้ยวๆ เนื้อเยอะดี แกะกันเพลินระหว่างรอหม้อต้มกับพวกเนื้อหมู

หมูค่อนข้างติดมัน มาพร้อมไข่ มีผักมาด้วยพร้อมวุ้นเส้น และน้ำจิ้มที่ค่อนข้างเค็ม

พอหม้อร้อน เอาทุกอย่างลง มันร้อนแบบระอุสุดๆ อาจจะด้วยเป็นเตาดิน สมุนไพร หรืออากาศข้างนอก แต่คือกินได้ทีละอันแบบเว้นระยะแต่ละชิ้นพอสมควร เพราะมันร้อนแบบไม่ลวกลิ้นนะ แต่กินแล้วร้อนฝังในแบบบอกไม่ถูก หรือนี่อาจจะเป็นเสน่ห์ของจิ้มจุ่มอีสานก็ได้ บวกกับบางชิ้นมีมันเลยต้องคายออก สรุปเนื้อที่ได้ทานจริงๆเลยน้อยมาก ไม่ค่อยอิ่มเท่ากับที่ได้มา

ที่รู้สึกเฟลนิดหน่อย คือค่อนข้างแพง ปลา หมูจิ้มจุ่ม น้ำขวด ข้าวเหนียว 410บาท ปลาอาจจะหายากมั้งค่ะ

แต่คุยกับแม่ว่าอาหารแนวนี้อาจจะไม่ใช่ทางเรา